  Виталий Пронин Эгра ёросысь Сэп гуртын кылем кӧснуналэ ортчиз кырӟась гуртъёслэн «Жингрес куараос» фестивальзы. 3-тӥ арзэ сое радъя ини Сэп гуртысь лулчеберетъя юртэн кивалтӥсь Татьяна Мосова.  Жак нимо француз (бурысез) Эгра ёросысь сэпъёслы возьматӥз, кызьы пу вандоно.Туэ ужрадэ нырысьсэ вуылӥзы «Иж-Женева» проектэ пыриськисьёс - Франциысь но Швейцариысь куноос, «Русская душа» коллектив. Эгра музъеме соосты вайиз проектлэн кивалтӥсез, Удмуртиысь калык артистка Надежда Уткина. Люкаськем куноосты жингрес куараосынызы шумпоттӥзы Пичи Пургаысь, Киясаысь, Ижысь коллективъёс. Озьы ик Сэпе вуылӥзы Австриысь егит режиссёръёс, соос гурт улон, калык культура, сям-йылолъёс сярысь фильм лэсьтон бордын ужазы. Нош Польшаысь делегация шаерамы туризмлэн азинскеменыз тодматскыны вуэм. Сэпын ортчоно фестиваль сярысь Удмуртие лыктэмзы бере гинэ тодӥллям. Озьы гуртысь кырӟасьёслэн фестивалязы малпамтэ шорысь шедизы. Но ӧз ыштӥське, люкаськемъёсты паймытӥзы воксё дасяськытэк «Пусть всегда будет солнце» ӟуч кырӟанэз быдэстэменызы.Куноосты туж шуныт гуръёсын, ческыт пыжиськемъёсын пумитазы Сэпысь кырӟась-верасьёс. Кунгож сьӧръёс туж ушъязы варсез но сюкасез. «Русская душа» коллективысь кырӟасьёс асьсэ быгатонлыкъёссэс возь-матӥзы: француз но ӟуч кырӟанъёсты туж усто быдэстӥзы.«Русская душа» коллективысь кырӟасьёс асьсэ быгатонлыкъёссэс возь-матӥзы: француз но ӟуч кырӟанъёсты туж усто быдэстӥзы. Гурт калык паймиз кунгож сьӧрысь арлыдоослы: соос туж мыло-кыдоесь, сюлэмъёссы быдэс дуннелы усьтэмын кадь, номырлэсь уг возьдасько, ваньмыныз тунсыкъясько. Аслаз гуръёсыныз  шумпоттӥз Надежда Уткина но.Делегациос Сэп гуртлэн историеныз тодматскизы. Пу вандыны, карнанэн ву нуллыны, черсыны дышетскизы. 86 аресъем Жак, кияз литовка кутыса, турнаны быгатэмзэ возьматӥз. Со адњытӥз, кызьы литовкаез шеро французъёс. Гуртоос оско, азьланяз но фестиваль радъяськоз но, бордаз эшшо но тросгес куноосты кыскыны быгатоз шуыса.Наталья Платонова,  Эгра ёросысь шаертодонъя музейын ужась Туспуктӥз Татьяна Мосова  